
A Cygnusz egét bevilágította a lemenő nap fénye. Az alkonyat ellenére egy pillanatra nappali világosság támadt, fény villant, és egy hatalmas dörrenés rázta meg a levegőt. Hanghullám söpört végig a bolygó azon részén, ahol az űrhajó belépett a légkörbe. Cygnusz népe egy pillanatra ijedten tekintett az égre, de a dörrenés után semmi nem történt, hát folytatták megkezdett tevékenységeiket. 

Magas hegyek között, az erdős domborulatok lábánál, ahol a síkság kezdődött, egy város terült el. Cygnusz fővárosa, Caligo. A főváros közepén kőből épült vár állott, négy csúcsos bástyáján a királyi őrség az eget kémlelte. Felfedezték az égből aláhulló, kis napként világító valamit, amiről nem tudták micsoda. Nem tudták megmagyarázni, értelmezni, csak azt látták, hogy az a valami a város melletti Gata–völgy felé repül. Egyikük riadtan szaladt jelentést tenni Vard Eski a királyi testőrparancsnokhoz. Eskit, éppen vacsorájának fogyasztása közben ijesztette meg a dörrenés, félre is nyelt a hang hatására. Felpattant az asztaltól, az ablakához rohant és kinézett rajta. Az ablakból nem látott semmi szokatlant, elhatározta, hogy utána néz a hangrobbanás okának. Már a várfolyosón járt, amikor összetalálkozott a bástyáról feléje szaladó katonájával.
A katona izgatottan jelentést tett a repülő valamiről, amit Vard Eski a szobájából nem láthatott. Visszasiettek a bástyára, mert Eski a saját szemével akarta látni a különös jelenséget. 

Vard Eski testőrparancsnok vasalt csizmája hangosan kopogott a kövezett várfolyosón, amint sietős léptekkel haladt a király, Amiri Amiran lakosztálya felé. Testőrsége tisztelgett az ajtó előtt, dárdájukat maguk elé fogták. Eski kopogott, és azonnal benyitott, az engedélyt meg se várta. Határozott léptekkel a királyi lakosztály közepére ment, feszes vigyázz állásba vágta magát, és a király felé fordult. Amiran az ablaknál állt, felesége Pamélia mellette.

– Mi volt ez a hang, Eski? – kérdezte a király, a testőrparancsnok felé fordulva. 

– Nincs rá magyarázat, felség, de azt sejtjük, esetleg mi okozhatta. Egy fényes, repülő valamit látunk szállni az égből, most éppen a város melletti Gata völgy felé halad. Mint ha égne, de mégsem. Veszélyes lehet számunkra – jelentette Eski és megtörölte izzadt homlokát.

Hullámos, hosszú barna haja eltakarta apró, porcos fülkinövéseit. Arcán körszakáll, szája felett laposan elnyúló orra, fekete szemei szigorúan tekintettek a világra. A kicsi porcos fülkinövést és lapos orrot leszámítva a cygnusziak ábrázata és testalkata az emberekéhez hasonló. 
A testőrparancsnok kissé pocakosodó, de még mindig izmos testén feszesen állt a sötétbarna bőrből készült katonai ruhája. Szorosan fogta az oldalán lógó kard markolatját. Cygnuszi időszámítás szerint a negyvenötödik évében járt. Még egy év sem telt el, hogy a király kinevezte a testőrség parancsnokának.

– Menj Eski, derítsed fel mi az, és pusztítsd el, ha veszélyesnek látod – adta utasításba a király. 

Eski tisztelgett és azonnal kiviharzott a lakosztályból. 

A jelenet alatt, csendben meghúzódva, a kandalló előtti székekben ült a király nyolc éves lánya, Kila hercegnő, és nevelője Iagó. A nevelő, egyben a palota titkár is, nemesi ranggal nem rendelkező cygnuszi férfi volt, aki tehetségének és éles eszének köszönhette magas beosztását. 

A kis hercegnő csendesen sírdogált. Az apja, éppen az esemény előtt, megtépte, megpofozta, nem tudni miért. A királynak tán csak éppen olyan kedve volt. A fiaira kellő figyelmet fordított, de a lányát nem szerette, mihasznának tartotta.

A király és a királynő újra az ablak felé fordult. Iagó megtörölte a kislány arcocskáját és fejével az ajtó felé intett. Hallkan felálltak és a felséges pár háta mögött csendben kisomfordáltak a szobából Eski testőrparancsnok után.

– Megérkeztünk! – jelentette ki Mya boldogan és hátulról átölelte Radek nyakát.

– Mindenhol víz! – mondta Radek egykedvűen. 

– Igen. Ez egy ilyen bolygó – ült le mellé Mya. – De valahol kell lennie földterületnek is. 

Pötyögni kezdett a fedélzeti számítógépen. 

– Nézd csak! Itt is van! – bökött a monitorra. 

A bolygó körüli pályán keringő űrhajót a szárazulat irányába állította és lassan szabad szemmel is meglátták. 

– Ez az? – nézett nagyot Radek. 

– Igen – felelte Mya. – Nem nagy, körülbelül Ausztrália nagyságú. Az egyetlen földdarab ezen a bolygón. 

– Hát ez tényleg nem nagy – vonta meg a vállát Radek. – Biztos, hogy élnek itt értelmes lények? 

A varonok szerint igen. Menjünk, szálljunk le – mondta Mya izgatottan és beütötte a koordinátákat, majd így szólt.

– Csatoljuk be magunkat! A leszállás a legkritikusabb része az űrhajózásnak. 

Mya erősen megfogta a kormányt és koncentrált, hogy bármelyik pillanatban közbe léphessen, ha az automata leszálló program meghibásodna. Az űrhajó belépett a Cygnusz légkörébe és a majd harmincezer kilométerórás sebesség hatalmas hangrobbanást idézett elő. A levegő súrlódásától és a fékező rakétáktól a gép lassulni kezdett. 
Perceken belül 500 kilométerórás sebességre lassultak, a lassulás folyamata egyre nőtt, ahogy közelítettek a talajhoz. 

A felszíntől számított két kilométer magasságban már szinte csak lebegtek és függőleges irányban lassan ereszkedtek tovább. Hegycsúcsok lábánál, egy völgyben értek talajt. Mya megkönnyebbülten sóhajtott. 

– Megérkeztünk! 

Radek gyors légköri elemzést végzett, értékelte az adatokat. 

– Megfelelő a nyomás és a gravitáció, tiszta a levegő, még ha nekünk egy kicsit párás is – közölte Myával az adatokat. 

– Hát akkor szálljunk ki, szerelmem – mondta Mya boldogan. – Egy várost láttam leszállás közben a közelben, vegyük fel a kapcsolatot az itteniekkel.

– Óvatosabbnak kéne lennünk – csóválta meg a fejét Radek. – Nem tudhatjuk mit vált ki az érkezésünk a helyiekben. Delden Vixent figyelmeztetett, hogy elmaradott faj a cygnuszi. 

– Ugyan! – legyintett Mya. – Mi bajunk lehet? Kicsatolta magát és megindult a gép hátulja felé. Radek bosszúsan követte. Mya kinyitotta a hátsó rámpa ajtaját, az lassan lenyílt és talajt ért. A lány nevezve leszaladt rajta, a talajnál térdre rogyott, és nyújtózkodva nagyot szippantott a levegőből. 

– Gyere már, te mamlasz – kiáltotta hátra. 
Radek lassan lesétált a rámpán, majd szétnézett. A hegyek lábánál, úgy kétszáz méterre az űrhajótól erdős területet látott. 

– Nézd! Valaki van ott! – mutatott az erdő felé Radek. Mya is oda nézett, és látták, hogy egy ember kinézetű alak beszalad az erdőbe és eltűnik. Mya és Radek egymásra néztek. 

– Hát ez jól elszaladt – mosolygott Mya. – Vagy megijedt, vagy szalad hírt vinni az övéinek. 

– Vagy mindkettő – nyugtázta Radek. 

– A város pont az ellenkező irányba van, gyere, induljunk el arra – fogta meg a fiú kezét Mya.

– Lassan teljesen lemegy a nap, szerintem éjszakázzunk az űrhajóban – húzta vissza kezével Radek a lányt. – Itt biztonságba vagyunk, aztán holnap meglátjuk.

– Jaj, ne legyél már ilyen gyáva – fakadt ki Mya türelmetlenül. 

– Mi? Hogy én gyáva? – kapta fel a vizet Radek. – Na, menjünk – indult el mérgesen és vállával meglökte a lányt, ahogy elébe került. 

Mya utána nézett a fiúnak és szeretetteljesen elmosolyodott. Tudta, hogy a beszólása hatni fog Radekre. 

– Várj, szerelmem! Tudod, hogy nem úgy gondoltam – szaladt a fiú után. 

– Csak aztán ne nyafogjál, ha valami balul üt ki! – zsörtölődött Radek. 
Vard Eski a csapata élén sietős léptekkel haladt a Gata völgyben Ahogy közeledtek az égből lehullott idegen valami felé, két idegent pillantottak meg, akik feléjük baktattak. Eski intett az embereinek, öten jobbra, öten balra közelítsenek az idegenek felé, a többi tíz katona maradjon vele. 

A két idegen tíz méterre megállt előttük, és felemelték jobb kezüket. A katonák félkörben körülvették őket, és fáklyákat gyújtottak az esti félhomályban. Eski óvatosan kihúzta kardját, és az idegenek felé tartotta. Elképedve nézte az idegenek kinézetét és öltözékét. Torznak és visszataszítónak találta az idegenek arcát. A cygnusziak arcának közepén az orr elnyúlt és lapos, fejük két oldalán a füleik csak pici porckinövések. Ellenben az idegeneknek nagy füle, és hosszú előre nyúló orra volt. 

– Kik vagytok, és mit akartok itt – dörögte Eski. 

Mya és Radek egymásra néztek, természetesen egy szavát se értették Vard Eskinek. Radek előrébb lépett, és bekapcsolta elemlámpáját, azzal a parancsnok arcába világított. 

– Békével jöttünk! – szólt.

Eski a szeme elé tette a kezét, megrémült az elemlámpa erős fényétől. Katonái ijedten felmordultak, önkéntelenül maguk elé tartották dárdáikat. Vard Eski nem tudta értelmezni a fény forrását. Nem tudta, hogy vajon ez most egy fegyver, ami megégetheti őt és katonáit? 
A tudása szerint szentül hitte, hogy ami fényt ad az csak láng, vagy tűz lehet. Rémületében elordította magát és parancsot adott. 

– Megölni őket! 

Katonái egy pillanatig rémülten álltak, majd az egyikük összeszedte a bátorságát és dárdáját maga előtt tartva éles üvöltéssel megindult az idegenek felé. Radek a hang irányába fordult és lámpája erős fényét a katonára irányította. Az hunyorogva megtorpant. 

– Mya! Menjünk innen! Futás vissza az Uzsgyiba!

Megfordult és lökött egyet a dermedten álló lányon, hogy szedje a lábait. Futásnak eredtek. A lámpa fénye már nem irányult a döbbent katonákra, így hát üldözni kezdték az idegeneket, akik közben egy kicsiny egérutat nyertek.

– Szaladj! Gyorsabban! – rikoltotta Radek Mya háta mögött. 

Dárdák suhogtak el mellettük. Radek igyekezett úgy helyezkedni, hogy testével fedezze a lányt. Már csak ötven méterre voltak az űrhajójuktól, mikor Radeket eltalálta az egyik utánuk hajított dárda. Hátulról a combján érte a találat, felüvöltött és térdre rogyott. Mya futás közben hátra pillantott, meglátta szerelmét térdre rogyva, felsikoltott és megállt. 

– Radek! – kiáltott kétségbe esve. 

– Menj, fuss tovább! – ordította Radek. – Én feltartom őket, mentsd az életed! Szállj fel és tűnj el innen! 

Térden állva megfordult, kirántotta combjából a dárdát és a katonák felé tartotta. 

– Menj már! – üvöltötte parancsolóan, miközben hátra pillantott a még mindig sikoltozva álló lányra. 

Mya újra futásnak eredt, mikor az űrhajóhoz ért visszanézett. Elszörnyedve látta a fáklyák fényénél, amint egy katona dárdát szúr Radek mellkasába. Ijedtében ledermedt, megszédült. Radek eldőlt a talajon és nem mozdult többet. Mya egy suhogó hangot hallott, és a következő pillanatban éles szúrást érzett a bal combjában. Őt is eltalálta egy dárda. Felkiáltott fájdalmában és a fájdalom kizökkentette dermedtségéből. Felszaladt a rámpán. Mikor felért, rácsapott a záró gombra, a rámpa ajtaja azonnal bezárult. Közben a katonák is odaértek az űrhajóhoz, dobálni és ütlegelni kezdték a borítást. 

– Azonnal fel kell szállnom, még valami kárt tesznek az űrhajóban – futott át Mya agyán a rémült gondolat. A pilótafülkébe vánszorgott, beindította az előre betáplált indulási tervet. A számítógép azonnal reagált. Indította a rakétákat, a gép megremegett és emelkedni kezdett. Az űrhajó körül álló katonákat megégette a rakéták hője, szénné égve holtan estek össze. Az űrhajó egyre csak emelkedett, rázkódott, majd mikor kiért az űrbe a rázkódás abba maradt és automatikusan bolygó körüli pályára állt.

– Radek! – zokogott Mya. – Édes szerelmem! 

Mya összeomlott és vigasztalhatatlanul zokogott. 
Mikor valamelyest magához tért, testi és lelki kínok közepette kikúszott a pilóta fülkéből, és befeküdt a varonoktól kapott vizsgáló és gyógyító kapszulába. A berendezés azonnal vért vett tőle, és szkennelte az állapotát. Pillanatok alatt végzett a diagnózissal. Robothang közölte az eredményt. 

Külső fizikai sérülés, idegen tárgy behatolása a bal comb izomzatába! Azonnali beavatkozást megkezdem!

Robotkarok nyúltak Mya lábához, eltávolították az idegen anyagot, fertőtlenítettek, majd egy ragadós anyaggal befedték a sebét, ami fájdalomcsillapítót is tartalmazott. Mya már nem érzett fájdalmat a combjában, megpróbált felkelni, mire a robotkarok gyengéden vissza fogták. 

Diagnózis folytatása! – recsegte a robothang. –Anyaméhben három hetes és két napos embrió található. Folyamatos megfigyelés szükséges.

A robotdoktor elvette mechanikus karjait Mya mellkasa elől. A lány döbbenten feküdt tovább a diagnózis hallatán. 

– Gyermekünk lesz! 

Keserves volt a felismerés, már csak neki lesz, mert Radek meghalt. Az ő drága, védelmező szerelme nincs többé. A fájdalom, mint egy vörösen izzó kés hasított a szívébe. Legszívesebben ő is meghalt volna, de egy magzatot hordozott a szíve alatt, és ez mindent megváltoztatott. Egy órát feküdt még a kapszulában, majd erőt vett magán és felkelt. 
Bement a pilótafülkébe, leült a vezetőülésbe. Át kell gondolnia mitévő is legyen. 

Visszamenjen Radekért? Próbálja megmenteni, hátha még él? Kockáztassa életét egy leszállással? 

– Igen! – határozott. – Visszamegyek!

Az irányító konzol fölé hajolt, hogy beprogramozza az adatokat. Kezét a konzolra helyezte, majd hirtelen visszavette. 

– Nem! Hiszen láttam meghalni. A magam életét kockáztatnám, de most már itt a kicsi. Az ő életét nem sodorhatom veszélybe. Radek is így akarná.

Töprengett. 

Vissza a Varonokhoz? 

– Nem! – vetette el az ötletet. 

Megállapodtak Kali Raxal a távozásról. Ha visszamenne Kali Rax miatt nem érezné biztonságban a kicsit. 

Menjek haza a Marsra? 

Hosszan elgondolkozott. 

Az sem jó, nem tudna Radek szüleinek a szemébe nézni. Ő, érte halt meg, és nem ment vissza érte. Ott hagyta, elmenekült. Biztos őt okolnák és nap, mint nap szembesülnie kellene ezzel a váddal. 

Akkor most hogyan tovább? 

Tanácstalanul bámulta a monitort.

Egyszer csak megjelent a monitoron egy figyelmeztető felirat. 

Beprogramozott útirány a Sonusra. Tervezett indulás, huszonhat óra harminc perc tizenöt másodperc. Engedélykód kérés:–––––––

– Ez az! Irány a Sonus! – határozott és beírta az engedélykódot. – Az út majdnem tizenegy hónapig tart, addig biztonságba leszek itt az űrhajón, és megszülöm a kicsikét. 

Negyedik hónapja utazott magányosan az Uzsgyi fedélzetén. Az Uzsgyi fedélzetén! Már ő is csak így hívta, Radek emlékére, így gondolt rá, törölte elméjéből a Vándor nevet. Minden nap Radek járt a fejében, marcangolta a bűntudat, nem ment vissza érte. Sokat sírt, kezdett magában beszélni. Néha

